stanford-oval/wikipedia huggingface dataset:
המחנה הקסום
שחקנים ומדבבים בעברית

הדיבוב העברי בוים על ידי ענת ניב, והופק על ידי ענבר שטגר עזרא באולפני דאבי דאב.
| שם הדמות | שחקן/ית | מדבב/ת בעברית | תיאור הדמות |
| --- | --- | --- | --- |
| אנדי טוקרמן | אדם דווין | עידו מוסרי | נהג מונית שנהפך למדריך במחנה קסמים שהיה בו בעבר; בעל טינה לקריסטינה דרקווד |
| רוי פרסטון | ג'פרי טמבור | גלעד קלטר | המנטור והבעלים של מחנה הקסמים |
| קריסטינה דרקווד | גיליאן ג'ייקובס | לורן סביר | קוסמת מצליחה שמדריכה במחנה הקסמים; בת זוגו לשעבר של אנדי |
| תיאו מוזס | נת'ניאל מקינטייר | נדב ירושלמי | חניך בן 12 במחנה הקסמים, אשר מתמודד עם מות אביו |
| נתן ג'נקינס | קול סאנד | יהלי ווטסון | חניך במחנה הקסמים בעל אלרגיות לדברים רבים; חבר טוב של תיאו |
| רות ברוסלבך | איזבלה קרמפ | זואי אלמוג | חניכה במחנה שאובססיבית לארנבים, כאשר בהמשך הופכת למומחית לציפורים |
| ג'וד קסלר | ג'יי ג'יי טוטה | אריאל לינדזן | חניך במחנה שהוא בן של קוסם מפורסם; מעדיף אופנה מאשר קסמים |
| ורה קוסטה | איזבלה אלוורז | מאיה לוז | חניכה במחנה שבעלת התנהגות אנטי-חברתית |
| ויק ד'אנטוניו | האיידן קראופורד | יהלי עזרא | חניך במחנה שמתנהג בצורה בריונית לחניכים; זכה בשנה שעברה בשרביט המוזהב |
| ג'אנל סנטוס | ביאנקה גראבה | מעיין עדן | חניכה במחנה; יש לה הורים עשירים והיא מתאהבת בתיאו |
| דוויין מוזס | אלדיס הודג' | אלון שר | אביו הטייס של תיאו שנפטר |
| זואי מוזס | רושל אייטס | רונה בקרמן | אמו של תיאו |
| לינה למברט | קריסטל ג'וי בראון | ענת ניב | מדריכה במחנה הקסמים |
| קסרקס | דזמונד צ'יאם | יובל גרבש | מדריך במחנה הקסמים |
| קמרון מוזס | לוני חביס | אדם זילברמן | אחיו הצעיר של תיאו |
| קורני קסלר | מייקל איצ'קוק | צביקה פורמן | אביו הקוסם המוצלח של ג'וד |
| המילטון | מייקל אנסטסיה |  | הנהג של ג'אנל |
| מנהל תיאטרון | וילי גרסון | מולי שולמן | מנהל תיאטרון בלאס וגאס בו הופיע אנדי |
בנוסף דיבבו בדיבוב העברי אורי זלצמן בתור בחור, אלונה אלכסנדר בתור בחורה, יעל עמית בתור אישה מבוגרת וערן מור בתור כרוז.
הפקה > פיתוח

הסרט הופק על ידי Walt Disney Pictures ו-Team Todd, כאשר הטיוטה הראשונית שלו נכתבה על ידי גייב סאקס וג'ף ג'ודה, שלקחו חלק בכתיבת שני הסרטים הראשונים בסדרת הסרטים "יומנו של חנון". באוגוסט 2014 נודע שסטיב מרטין וסטיוארט זיכרמן כתבו טיוטה שנייה לסרט, בה מסופר על בנקאי ישר שמחליט לחזור למחנה הקסמים מנעוריו, אליו הגיע כילד ביישן מאוד.
ביולי 2016 פורסם שמאט ספייסר ומקס וינקלר כותבים טיוטה שלישית לסרט, בה העלילה מתמקדת בבנקאי עצבני שאחרי שהרס את עתידו בלהיות קוסם בלאס וגאס, הוא מקבל הזמנות שנייה כשנהפך למדריך במחנה קסמים במערב התיכון שעומד לפשוט את הרגל. בספטמבר 2016 הוכרז שמיכה פיצרמן-בלו ונוח הרפסטר עובדים על הטיוטה הרביעית לסרט, בה בנקאי נוקשה חוזר למחנה קסמים בו השתתף כנער בתור מדריך לקבוצה של חניכים צעירים שלא טובים בקסמים. עוד הוכרז שהוא יבוים על ידי מרק ווטרס ויופק על ידי סוזן טוד.
בנובמבר 2016 הוכרז שדן גראגור ודאג מאנד כתבו את הטיוטה החמישית לתסריט הסופי של הסרט. בנובמבר 2016 נודע שהמפיקים בפועל של הסרט הם סאקס וג'ודה, לאחר שכתבו את הטיוטה הראשונית של הסרט, כאשר נודע בינואר 2017 שיפיקו בפועל את הסרט גם מריו איסקוביץ' וג'סיקה טוצ'ינסקי. באוגוסט 2017 הוכרז שהסרט יולחן על ידי רולף קנט. הסרט נערך על ידי ברוס גרין ורוברט מלינה.
הפקה > ליהוק

באוגוסט 2014 פורסם שמרטין, אשר החל את דרכו בשואו ביזנס כקוסם רחוב בדיסנילנד, יגלם את הדמות הראשית בסרט. בנובמבר 2016 נודע שמרטין לא ישתתף בסרט ושאת הדמות הראשית יגלם אדם דווין, כמו כן נודע שגם ג'פרי טמבור ישתתף בסרט. בהמשך החודש הוכרז שישתתפו בסרט גם גיליאן ג'ייקובס וקול סאנד. בינואר 2017 הוכרז שג'יי ג'יי טוטה ישתתף גם בסרט, כאשר זו ההפקה הקולנועית האחרונה שלו לפני שיצא מהארון בפומבי כאישה טרנסית. עוד באותו חודש נודע צוות השחקנים באופן מלא, אשר כולל גם את נת'ניאל מקינטייר, איזבלה קרמפ, איזבלה אלוורז, האיידן קראופורד, ביאנקה גראבה ולוני חביס.
הפקה > צילום

הסרט צולם על ידי תיאו ואן דה סנדה. בנובמבר 2016 נודע שהצילומים מתוכננים להתחיל בתחילת דצמבר בלוס אנג'לס וסביבתה, כאשר בסופו של דבר הצילום העיקרי החל ב-10 בינואר 2017. רוב הקסמים שהופיעו בסרט נעשו ללא אפקטים מיוחדים, כאשר כמה שבועות לפני תחילת הצילומים השחקנים למדו אותם מהקוסמים המובילים בעולם בבית ספר לקסמים. אחד הקוסמים כולל את ג'סטין וילמן שיש לו הופעת קמע בסרט בתור אחד מהנוסעים במונית של אנדי.
הפקה > הפצה

הסרט בהתחלה נועד להיות מוקרן בבתי הקולנוע, כאשר בינואר 2017 נודע שהוא יוקרן באותה שנה בהפצת סרטי אולפני וולט דיסני. בהמשך הקרנת הבכורה של הסרט נדחתה ל-6 באפריל 2018, ולאחר מכן ל-3 באוגוסט באותה שנה. בספטמבר 2017 נודע שהסרט יצא מלוח הזמנים של חברת וולט דיסני, כאשר לאחר מכן מספר האשמות על הטרדה מינית ומילולית סביב טמבור עיכבו את הסרט ללא הגבלת זמן.
בפברואר 2018 נודע שהיציאה לאקרנים של הסרט לקולנוע בוטלה, ובמקום זה הוא יעלה לשירות הסטרימינג של החברה שהיה באותה תקופה ללא שם ולימים נקרא "דיסני+". זהו הסרט השלישי שנועד להיות מוקרן בקולנוע ובמקום זאת עלה לשירות הסטרימינג, לאחר הסרטים "נואל" (2019) ו"ארטמיס פאול" (2020). ביוני 2020 נודע שהסרט יעלה לשירות בחודש יולי, דבר שלבסוף לא קרה. עם זאת, בחודש יולי נודע שהסרט יעלה לשירות ב-14 באוגוסט, כאשר ארבעה ימים לפני כן, ב-10 באוגוסט, פורסם הטריילר שלו. בישראל הסרט הופץ בשירות בדיבוב עברי עם בואו לארץ כחלק מתכני הבכורה שלו ב-16 ביוני 2022.
כחלק מהקיצוצים של חברת וולט דיסני, ב-26 במאי 2023 הסרט הוסר משירות הסטרימינג יחד עם עשרות תכנים נוספים, בטענה שרבים לא צפו בהם והנוכחות שלהם בשירות כרכה עלויות רבות.
ביקורות

באתר "Rotten Tomatoes" הסרט מחזיק בדירוג אישור של 38%, על סמך 13 ביקורות עם דירוג ממוצע של 5.1 מתוך 10. באתר "Common Sense Media" ג'ניפר גרין דירגה את הסרט בשלושה מתוך חמישה כוכבים, וכתבה "המחנה הקסום הוא קומדיה ידידותית למתבגרים בכיכובו של אדם דווין המשלבת שתי תשוקות ילדות - קסם ומחנה - בסיפור על עידוד ילדים ומבוגרים לעבוד כצוות ולגלות ולהעריך את הכישרונות הייחודיים שלהם".
קייט ארבלנד מאתר "IndieWire" נתנה לסרט דירוג C, ציינה שהקונספט של מחנה קיץ הוא מקורי, והצהירה שלסרט יש כמה רגעים הומוריסטיים, כשטענה גם שהסרט מספק שיעורים מוסריים שניתן לתפוס בקלות יחד עם עלילה צפויה. מקסנס וינסנט כתב באתר "מדיום" שהסרט מלא בדמויות קלישאתיות ושהתסריט חסר מקוריות ומשעמם.
הערות שוליים

1 2  רוג'ר פאלמר, DISNEY’S MAGIC CAMP COMING TO DISNEY+ IN AUGUST, באתר What's On Disney Plus‏, 16 ביולי 2020
1 2 3  ב. אלן אורנג, Disney Casts Steve Martin in Magic Camp, באתר MovieWeb‏, 22 באוגוסט 2014
↑  ג'וש ליונס, Max Winkler And Matthew Spicer Will Work Their “Magic” For Steve Martin Comedy At Disney (EXCLUSIVE), באתר The Tracking Board‏, 26 ביולי 2016
1 2  אניה קריטנטון, Disney Conjures “Mean Girls” Director Mark Waters to Helm “Magic Camp” (EXCLUSIVE), באתר The Tracking Board‏, 6 בספטמבר 2016
1 2 3  ג'סטין קרול, Adam DeVine and Jeffrey Tambor to Star in Disney’s ‘Magic Camp’, באתר וראייטי, 2 בנובמבר 2016
1 2  ג'סטין קרול, ‘Community’ Star Gillian Jacobs Joins Jeffrey Tambor, Adam DeVine in ‘Magic Camp’ (EXCLUSIVE), באתר וראייטי, 9 בנובמבר 2016
1 2 3 4  מקס אברי, Disney’s Magic Camp Begins Production, Starring Jeffrey Tambor, באתר ComingSoon.net‏, 10 בינואר 2017
↑  צוות האתר, Rolfe Kent Scoring Mark Waters’ ‘Magic Camp’, באתר Film Music Reporter‏, 16 באוגוסט 2017
↑  פיטר סקירטה, 'Mean Girls' Director Mark Waters To Make 'Magic Camp' For Disney, באתר Film/‏, 15 בספטמבר 2016
↑  אמנדה נ'דוקה, Shyrley Rodriguez & Chinese Stars Added To ‘Pacific Rim 2’; Cole Sand Enrolls In ‘Magic Camp’, באתר Deadline Hollywood‏, 21 בנובמבר 2016
↑  ג'סטין קרול, ‘Spider-Man: Homecoming’ Actor J.J. Totah Joins Adam DeVine in ‘Magic Camp’, באתר וראייטי, 4 בינואר 2017
1 2  דיימון קאפ, Isabella Crovetti Talks Disney Plus Magic Camp – Exclusive Interview, באתר BSCkids‏, 18 ביוני 2020
1 2  פמלה מקלינטוק, Disney Swaps Release Dates for ‘Star Wars: Episode IX’ and ‘Aladdin’, באתר הוליווד ריפורטר, 12 בספטמבר 2017
1 2  מקסנס וינסנט, Magic Camp: Dated and Uninspired, באתר מדיום, 20 באוגוסט 2020
↑  מייק פלמינג ג'וניור, Disney Unveils Inaugural Streaming Service Launch Slate To Town; No R-Rated Fare, באתר Deadline Hollywood‏, 8 בפברואר 2018
↑  דרו טיילור, Here’s Everything New on Disney Plus in August 2020, באתר Collider‏, 16 ביולי 2020
↑   +Magic Camp - Official Trailer - Disney, סרטון  באתר יוטיוב
↑  נלי אנדריבה, Disney Removes Dozens Of Series From Disney+ & Hulu, Including ‘Big Shot’, ‘Willow’, ‘Y’ & ‘Dollface’, באתר Deadline Hollywood‏, 18 במאי 2023
↑  רוג'ר פאלמר, INDUSTRY INSIDER EXPLAINS WHY DISNEY+ IS REMOVING ORIGINAL CONTENT, באתר What's On Disney Plus‏, 25 במאי 2023
↑  המחנה הקסום, באתר Rotten Tomatoes
↑  המחנה הקסום, באתר Common Sense Media
↑  קייט ארבלנד, ‘Magic Camp’ Review: Adam DeVine Stars in Disney+’s Most Uninspired Original Yet, באתר IndieWire‏, 14 באוגוסט 2020
הבוגאטיר האחרון: שורש הרע

| --- | --- |

כרזת הסרט
 מבוסס על:  דמויות מהמיתולוגיה הסלאבית
 בימוי:  דמיטרי דיאצ'נקו
 הופק בידי:  מרינה ג'יגאלובה-אוזקן אדוארד אילויאן
 תסריט:  ויטאלי שליאפו דמיטרי יאן ואסילי קוצנקו פאבל דנילוב איגור טודבאסב
 שחקנים ראשיים:  ויקטור חוריניאק מילה סביצקאיה ילנה יאקובלבה קונסטנטין לאברוננקו סרגיי בורונוב
 צילום:  סרגיי טרופימוב
 מדינה:  רוסיה רוסיה
 חברת הפקה:  וולט דיסני YBW Group
 חברה מפיצה:  WDSSPR
 הקרנת בכורה:  1 בינואר 2021
 משך הקרנה:  121 דקות
 שפת הסרט:  רוסית
 סוגה:  סרט קומדיה סרט לכל המשפחה
 תקציב:  650,000,000 מיליון רובלים
 הכנסות:  2,097,511,866 מיליארד רובלים
 סרט קודם:  הבוגאטיר האחרון
 סרט הבא:  הבוגאטיר האחרון 3 
 דף הסרט ב־IMDb
 
הבוגאטיר האחרון: שורש הרע (ברוסית: Последний Богатырь: Корень зла) הוא סרט קולנוע מסוגת פנטזיה בהפקה רוסית. סרט המשך לסרט הבוגאטיר האחרון. זהו סרט מסוגת הפנטזיה הקומית שהופק בשיתוף פעולה עם חברת חברת וולט דיסני - חבר המדינות (נציגת חברת וולט דיסני ברוסיה) בשיתוף פעולה עם חברת ההפקות הרוסית Yellow, Black and White.
צילומי הסרט החלו ביוני 2019 ונערכו בהרי אורל ובמחוז קרסנודאר. הסרט תוכנן לצאת לאקרנים ב-24 בדצמבר 2020, אך בעקבות התפרצות נגיף הקורונה ברוסיה הוחלט להזיז את תאריך הבכורה ל-1 בינואר 2021. הסרט הפך לשובר הקופות הרוסי הראשון בעידן שאחרי מגפת הקורונה כשצפו בו למעלה מ-7 מיליון איש והוא הרוויח יותר מ־2 מיליארד רובל אל מול תקציב של 650 מיליון רובל רוסי.
שחקנים ודמויות

ויקטור חוריניאק — איוואן נאידונוב
מילה סיבאצקאיה — ואסיליסה
ילנה יאקובלבה — באבא יאגה
סבטלנה קולפאקובה — באבא יאגה הצעירה
קונסטנטין לברוננקו — קושצ'יי בן האלמוות
יבגני דיטלוב — דובריניה ניקיטיץ'
וולפגנג צ'רני — אליושה פופוביץ'
סמצ'ב — צ'ודו-יודו
סרגיי בורונוב — וודינוי, אדון הנהרות, האגמים והימים
אלכסנדר קוחארנקו — בוגאטיר
ולדימיר איפאטוב — בויאר
טימופיי טריבונצב — לשיי, רוח יער המהתל ומתעתע באנשים ביער
קיריל זייצב — פיניסט
הפקה

הסרט הוכרז זמן קצר לאחר צאת הסרט הקודם לאקרנים. במרץ 2019 חברת VGTRK ואולפני Yellow, Black and White Group הודיעו כי שם הסרט יהיה הבוגאטיר האחרון: שורש הרע וכי הצילומים יחלו ביולי 2019 במחוז קרסנודאר ובהרי אורל.
סרט המשך

צילומי סרט המשך שמכונה "הבוגאטיר האחרון 3" נערכו בפרברי מוסקבה ובעיירה בארוויחה. הצילומים לסרט נערכו בסתיו 2019 והסרט מתוכנן לצאת לאקרנים בדצמבר 2021. הסרט בוים על ידי דמיטרי דיאצ'נקו (במאי הסרטים הקודמים) בהפקתם של אדוארד אילויאן, מרינה ז'יגאלובה-אוזקן ו-ויטאלי שליאפו, על פי תסריט שכתבו דמיטרי יאן, וסילי קוצנקו ופאבל דנילוב ובכיכובם של ויקטור חוריניאק, מילה סיבאצקאיה, יקטרינה וילקובה, ילנה יאקובלבה, קונסטנטין לברוננקו, יבגני דיאטלוב, טימופיי טרובינצב ואלסיה לוקיאנובה.
הערות שוליים

↑  "Последний богатырь: Корень зла" на больших экранах уже 1 января
↑  קדימון הסרט
↑  הסרט באתר kinopoisk.ru
↑  Сиквелу «Последнего богатыря», несмотря на коронавирус, покорилась отметка в 2 млрд рублей
↑  נתוני הכנסות באתר קרן הקולנוע הרוסי
↑  "Последний богатырь. Корень зла" и "Огонь" покоряют зрителей всех возрастов
↑  Фильм "Последний богатырь-2" выйдет в декабре 2020 года
↑  Козловский в Чернобыле и Йовович среди шахматистов: над какими фильмами работают российские кинокомпании
↑  Названа дата выхода фильма "Последний богатырь: Корень зла"
↑  Начались съемки продолжения «Последнего богатыря»
↑  קדימון הסרט (ברוסית)
↑  קדימון הסרט
↑  «Последний богатырь: Корень зла» сумел поставить рекорд по сборам за 1 января
↑  "Последний богатырь: Корень зла" стал лидером посткарантинного проката
↑  «ПОСЛЕДНИЙ БОГАТЫРЬ: КОРЕНЬ ЗЛА» СТАЛ САМЫМ КАССОВЫМ РОССИЙСКИМ ФИЛЬМОМ ПОСТКАРАНТИННОГО ПРОКАТА
↑  "Последний богатырь 2 " установил рекорд на 1 млрд рублей‏, vesti.ru
↑  Фильм "Последний богатырь: Корень зла" заработал более 2 млрд рублей
↑  "Последний богатырь: Корень зла" заработал 2 млрд рублей в России
↑  Сиквел «Последнего богатыря» собрал 2 млрд руб. в пандемию
| "הבוגאטיר האחרון" | "הבוגאטיר האחרון" | "הבוגאטיר האחרון" | "הבוגאטיר האחרון" |  |
| --- | --- | --- | --- | --- |
| הבוגאטיר האחרון | הבוגאטיר האחרון: שורש הרע | הבוגאטיר האחרון: שליח האופל |  |  |
| ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה |  |
ספין-אוף וסדרת טלוויזיה: ‏פיניסט: הבוגאטיר הראשון (2025) • הבוגאטיר האחרון: מורשת
סנטה במשרה חלקית

| --- | --- |

כרזת הסרט המקורית
 בימוי:  ג'ון פאסקוין 
 הופק בידי:  רוברט ניומאייר, בריאן ריילי, ג'פרי סילבר 
 תסריט:  ליטן בנוונוטי סטיב רודניק
 עריכה:  לארי בוק 
 שחקנים ראשיים:  טים אלן אריק לויד ג'אדג' ריינהולד ונדי קרוסון דייוויד קרומהולץ פיטר בויל
 מוזיקה:  מייקל קונברטינו 
 צילום:  וולט לויד 
 מדינה:  ארצות הברית 
 חברת הפקה:  Walt Disney Pictures Hollywood Pictures Outlaw Productions
 חברה מפיצה:  Buena Vista Pictures
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  5 בנובמבר 1994 (הוליווד) ארצות הברית 11 בנובמבר 1994
 משך הקרנה:  97 דק' 
 שפת הסרט:  אנגלית 
 סוגה:  סרט פנטזיה, סרט קומדיה, סרט חג המולד 
 מקום התרחשות:  שיקגו 
 תקופת התרחשות:  תקופת חג המולד 
 תקציב:  22 מיליון דולר
 הכנסות:  190.3 מיליון דולר
 הכנסות באתר מוג'ו:   santaclause
 סרט הבא:  סנטה במשרה חלקית 2 
 אתר רשמי
 דף הסרט ב־IMDb
 
סנטה במשרה חלקית (באנגלית: The Santa Clause) הוא סרט קומדיית-חג המולד אמריקאי משנת 1994 שנכתב על ידי ליאו בנוונוטי וסטיב רודניק, ובוים על ידי ג'ון פסקווין. בסרט מככב טים אלן בדמותו של סקוט קלווין, אדם רגיל שגורם בטעות לסנטה קלאוס (בגילומו של כפיל הפעלולים האמיתי של אלן, סטיב לוצ'סקו) ליפול מגג בערב חג המולד, ועל כן נאלץ להחליף אותו בתפקיד.
הסרט עלה לאקרנים ב-11 בנובמבר 1994 והכניס 190 מיליון דולר. הסרט זכה לביקורות חיוביות ממבקרים ומאז הפך לסרט פולחן בחג המולד בקרב הצופים. הצלחתו של הסרט הובילה להפקת שני סרטי המשך פחות מוצלחים ומיני-סדרת המשך, "סנטה במשרה חלקית – ההרפתקה ממשיכה" (2022), שהופקה בלעדית עבור שירות "דיסני+".
עלילה

מוכר הצעצועים המצליח סקוט קלווין מתכונן לבלות את ערב חג המולד עם בנו, צ'ארלי. סקוט רוצה שצ'ארלי ישמור על אמונתו בסנטה קלאוס, על אף שהוא עצמו אינו מאמין בו. מנגד, אשתו לשעבר של סקוט, לורה, ובעלה הפסיכיאטר, ד"ר ניל מילר, הפסיקו שניהם להאמין בסנטה בגיל צעיר ומרגישים שגם צ'ארלי צריך לעשות זאת.
בערב חג המולד, סקוט וצ'ארלי הולכים ל"דני'ס" לארוחת ערב. באותו לילה, סקוט, שהתעורר וחש אל חצר ביתו לאחר ששמע רעשים, מבהיל בטעות גבר לבוש בחליפת סנטה העומד על הגג, שמחליק ונופל ארצה אל מותו. הגופה נעלמת ומותירה אחריה חליפה אדומה וכרטיס ביקור שבו נכתב: "אם יקרה לי משהו, לבש את החליפה שלי. האייל יידע מה לעשות". סקוט עוטה את החליפה ומבלה את שארית הלילה במשלוח מתנות לפני שהאיילים לוקחים אותו אל הקוטב הצפוני; שם מסביר לו ברנרד, האלף הראשי, כי על ידי לבישת החליפה, סקוט כפוף לסעיף משפטי המכונה "סעיף סנטה", במגרתו הוא מקבל את כל חובותיו ואחריותו של סנטה. ברנרד נותן לסקוט אחד-עשר חודשים להסדיר את ענייניו לפני שעליו לשוב בחזרה לקוטב הצפוני בחג ההודיה. מבולבל והמום, סקוט מחליף את בגדיו אל הפיג'מה שמסופקת לו ונרדם.
כשהוא מתעורר במיטתו, סקוט חושב שהכל היה חלום עד שהוא מבין שהוא לובש את הפיג'מה. כשצ'ארלי מספר בגאווה לבני כיתתו כי סקוט הוא סנטה; לורה, ניל והמנהלת קומפטון דורשים מסקוט לספר לצ'ארלי כי מדובר חלום. מנגד, סקוט מבקש מצ'ארלי לשמור את סוד היותו סנטה לעצמם. במהלך השנה, סקוט רוכש חיבה לחלב ועוגיות (ושאר קינוחים) ועולה במשקל רב, יחד גידול זקן עבות (חרף הניסיונות לגלחו), ושערו מלבין. לאחר שלורה וניל עדים לילדים שרוצים לשבת על ברכיו של סקוט במהלך משחק הכדורגל של צ'ארלי, הם מניחים שסקוט מטעה בכוונה את צ'ארלי ומחליטים לעתור לשופט שישעה את זכויות הביקור של סקוט, למורת רוחו של סקוט. בחג ההודיה, סקוט הולך לביתם של לורה וניל במטרה להיפרד מצ'ארלי, אך כאשר ניל מסרב לתת לו להיפגש עם צ'ארלי תוך התעקשות כי לא ייתכן שהוא סנטה, צ'ארלי מראה לסקוט כדור שלג קסום שניתן לו מברנרד, סקוט משתכנע לבסוף שהוא אכן סנטה. כשלבסוף לורה וניל מתרצים ומאפשרים לסקוט לשהות לבדו עם צ'ארלי, ברנרד מופיע ומעביר את השניים לקוטב הצפוני. במחשבה כי צ'ארלי נחטף על ידי סקוט, לורה וניל מתקשרים למשטרה.
בערב חג המולד, סקוט יוצא למסור את המתנות עם צ'ארלי במזחלת שלו. בהגיעו לביתם של לורה וניל, סקוט נעצר והאלפים שולחים צוות לחלץ אותו מהכלא. סקוט משכנע את לורה וניל שהוא סנטה, ומבקש מצ'ארלי לבלות איתם את חג המולד מכיוון שהם גם בני משפחתו. לורה שורפת את מסמכי בית המשפט המשעים את זכויות הביקור של סקוט, ואומרת לו שיוכל לבקר בכל עת. ברנרד מופיע ואומר לצ'ארלי שבכל פעם שינער את כדור השלג, יופיע אביו. לפני עזיבתו, סקוט נותן ללורה וניל את שתי מתנות חג המולד שמעולם לא קיבלו בילדותם, מה שהוביל לאי-אמונם בסנטה. סקוט מוכיח את זהותו למשטרה לפני שהוא יוצא לדרך, וניל מתנצל בפני צ'ארלי, שסולח לו.
הסרט מסתיים כשצ'ארלי מזמן את סקוט בחזרה עם כדור השלג, ולורה מסכימה לאפשר לו ללכת עם סקוט במזחלת על מנת לסיים את חלוקת המתנות.
צוות השחקנים

טים אלן – סקוט קלווין / סנטה קלאוס
אריק לויד – צ'רלי קלווין
ונדי קרוסון – לורה מילר
ג'אדג' ריינהולד – ד"ר ניל מילר
דייוויד קרומהולץ – ברנרד, האלף הראשי ויד ימינו של סנטה.
פייג' טמאדה – ג'ודי, אלפית בקוטב הצפוני.
פיטר בויל – מר ויטל
לארי ברנדנבורג – הבלש נונציו
ג'יין איסטווד – ג'ודי המלצרית
כריס בנסון – הכבאי אוהרה
מרי גרוס – גברת דניאלס
ג'ויס גאי – המנהלת קומפטון
ג'ודית סקוט – סוזן פרי
סטיב וינוביץ' – ד"ר פיט נובוס
ג'ון פסקווין – סנטה מס' 6
פרנק ולקר – אייל (דיבוב)
קריגן מאן – אייל (דיבוב)
הפקה > פיתוח

התסריט נכתב על ידי התסריטאים סטיב רודניק וליאו בנוונוטי. בנובמבר 1992, נמסר כי חברת "הוליווד פיקצ'רס" רכשה את התסריט תמורת תנאי להשתתפותו הפוטנציאלית של טים אלן בתפקיד הראשי.
הפקה > ליהוק

לפני ליהוקו של אלן לתפקיד, גילום דמותו של סקוט קלווין הוצע לביל מארי וצ'בי צ'ייס, אך שניהם דחו זאת; צ'ייס בעקבות התנגשויות בלוח הזמנים שלו, ומארי בעקבות אי-רצונו להשתתף בסרט חג מולד נוסף לאחר שכיכב כבר ב"מארח השדים". בין השחקנים הנוספים שנבחנו לתפקיד נמנים טום סלק, טום הנקס ומל גיבסון. בין השחקנים שלהם הוצע לגלם את דמותו של ניל נמנים ג'ף דניאלס, סטנלי טוצ'י ובראדלי ויטפורד; ואילו לדמותה של לורה, התפקיד הוצע לפטרישיה ריצ'רדסון, פטרישיה קלארקסון, פטרישיה היטון וקייט ברטון.
הפקה > צילומים

צילומי הסרט התקיימו באולפני ראלי שבהוליווד, קליפורניה, ובמיקומים שונים באזור טורונטו רבתי; העיירה אוקוויל שימשה כבת-דותה של לייקסייד, אילינוי. האיילים המופיעים בסרט נלקחו כולם מגן החיות של טורונטו. בנוסף, על בניית הרכבות שהופיעו בסצנת הקוטב הצפוני ובתחילת הסרט הייתה אמונה חברת "LGB".
ביקורות > בקופות

הסרט הכניס 145.3 מיליון דולר בארצות הברית ובקנדה, ו-45 מיליון דולר בטריטוריות אחרות, בסך כולל של 190.3 מיליון דולר ברחבי העולם.
בסוף השבוע הראשון לעלייתו לאקרנים, הסרט הכניס 19.3 מיליון דולר, והגיע למקום השני בקופות האמריקאיות, לאחר "ראיון עם הערפד" שפתח עם 36 מיליון דולר. בסוף השבוע השני שלו, הסרט הרוויח 17.1 מיליון דולר, והגיע למקום השלישי. במהלך שלושת ימי חג ההודיה, הסרט הרוויח 20.4 מיליון דולר. בנובמבר 2020, בעקבות פרוץ מגפת הקורונה, הסרט הופץ מחדש ב-1,581 בתי קולנוע והכניס 711,000 דולר.
הסרט אף זכה לרייטינג שיא לאחר ששודר ברשתות "Freeform" ו-"AMC" במהלך עונת החגים.
ביקורות > תגובת הקהל

באתר הביקורות "Rotten Tomatoes", זכה הסרט לציון 73% על סמך 59 ביקורות, עם דירוג ממוצע של 5.9/10. בקונצנזוס המבקרים של האתר נכתב כי ”"סנטה במשרה חלקית" לגמרי לא יומרני, אך נטוע היטב במעין רוח חג מיושנת טובה שחסרה ליותר מדי סרטי חג מודרניים.” באתר הביקורות המשוקללות "Metacritic", זכה הסרט לציון 57/100, על סמך 13 ביקורות, דבר המציין "ביקורות מעורבות או ממוצעות". צופים שהשתתפו בסקר מטעם "CinemaScore" העניקו לסרט את הציון הממוצע "A−".
סנדי דייוויס מ-"The Oklahoman" דירגה את הסרט במקום השישי ברשימת "הסרטים הטובים ביותר של 1994".
הבוגאטיר האחרון

| --- | --- |

כרזת הסרט
 מבוסס על:  דמויות מהמיתולוגיה הסלאבית
 בימוי:  דמיטרי דיאצ'נקו
 הופק בידי:  מרינה ג'יגאלובה-אוזקן אדוארד אילויאן
 תסריט:  ויטאלי שליאפו דמיטרי יאן ואסילי קוצנקו פאבל דנילוב איגור טודבאסב
 שחקנים ראשיים:  ויקטור חוריניאק מילה סביצקאיה יקטרינה וילקובה ילנה יאקובלבה קונסטנטין לאברוננקו יבגני דיטלוב אלכסנדר סמצ'ב סרגיי בורונוב אלכסנדר קוחרנקו מרינה קלצקאיה
 מוזיקה:  ג'ורג' קאליס
 צילום:  סרגיי טרופימוב
 מדינה:  רוסיה רוסיה
 חברת הפקה:  וולט דיסני YBW Group
 חברה מפיצה:  WDSSPR
 הקרנת בכורה:  26 באוקטובר 2017
 משך הקרנה:  114 דקות
 שפת הסרט:  רוסית
 סוגה:  סרט קומדיה סרט לכל המשפחה
 מקום התרחשות:  רוסיה 
 תקציב:  370,000,000 מיליון רובלים
 הכנסות:  1,732,482,480 מיליארד רובלים
 סרט הבא:  הבוגאטיר האחרון: שורש הרע
 bogatyr.disney.ru
 דף הסרט ב־IMDb
 
הבוגאטיר האחרון (ברוסית: Последний Богатырь) הוא סרט קולנוע מסוגת פנטזיה בהפקה רוסית. זהו סרט מסוגת הפנטזיה הקומית שהופק בשיתוף פעולה עם חברת חברת וולט דיסני - חבר המדינות (נציגת חברת וולט דיסני ברוסיה) בשיתוף פעולה עם חברת ההפקות הרוסית Yellow, Black and White, בבימויו של דמיטרי דיאצ'נקו.
צילומי הסרט נערכו בסוצ'י ובמוסקבה. הסרט הוכתר לסרט שובר קופות לאחר שהכניס למעלה ממיליארד רובלים ועם שיא הכנסות של 435 מיליון רובלים רק בסוף השבוע הראשון להקרנתו. זהו אחד הסרטים הרוסיים הרווחיים ביותר בכל הזמנים, לאחר שהכניס למעלה ממיליארד ו-700 מיליון רובלים לעומת תקציב הפקה של 370 מיליון רובלים.
בדצמבר 2017 הסרט זכה בפרס "פרויקט השנה" מטעם מגזין The Hollywood Reporter‏.
תקציר עלילת הסרט

איוואן נאידונוב הוא בחור צעיר ממוסקבה, המוצא את עצמו יום אחד בארץ בלוגורייה הקסומה. בעולם מקביל זה חיים גיבורי האגדות הרוסיות: הקסם הוא חלק מהוויי העולם וסכסוכים נפתרים בקרבות חרבות בין הבוגאטירים.
איוואן מוצא את עצמו במרכז המאבק בין כוחות האור לכוחות האופל, רק שהוא מתקשה להבין מדוע דווקא הוא ולא מישהו אחר.
שחקנים ודמויות

ויקטור חוריניאק — איוואן נאידונוב
איגור ישאנין — איוואן בילדותו
מילה סיבאצקאיה — ואסיליסה
יקטרינה וילקובה — הנסיכה ורוורה
ילנה יאקובלבה — באבא יאגה
סבטלנה קולפאקובה — באבא יאגה הצעירה
קונסטנטין לברוננקו — קשצ'יי בן האלמוות
יבגני דיטלוב — דובריניה ניקיטיץ'
וולפגנג צ'רני — אליושה פופוביץ'
סמצ'ב — צ'ודו-יודו
סרגיי בורונוב — וודינוי, אדון הנהרות, האגמים והימים
אלכסנדר קוחארנקו — בוגאטיר
אלכסיי אונז'ן — חוליגאן
קסניה סאמוילובה — אסירה
ולדימיר איפאטוב — בויאר
טימופיי טריבונצב — לשיי, רוח יער המהתל ומתעתע באנשים ביער
סטפן סרדה — ילד
אולג צ'בלוב — השומר של ורוורה
איגור שטרנברג — סוהר
יורי צורילו
תקציב והכנסות

הסרט נעשה בתקציב של 370 מיליון רובלים וזכה להצלחה רבה בקופות, כאשר ביום הקרנתו בלבד הכניס מעל ל-38 מיליון דולר וקרוב ל-440 מיליון בסוף השבוע הראשון להקרנתו. זו הייתה הפתיחה הראשונה בגודלה לסרט רוסי והיה לשובר הקופות הרוסי של שנת 2017.
הכנסותיו הכוללות של הסרט נאמדות במיליארד רובל ו-700 מיליון רובלים.
סרט המשך

| --- | --- |
 :  ראו גם – הבוגאטיר האחרון: שורש הרע
סרט המשך הוכרז זמן קצר לאחר צאת הסרט לאקרנים. במרץ 2019 חברת VGTRK ואולפני Yellow, Black and White Group הודיעו כי שם הסרט יהיה הבוגאטיר האחרון: שורש הרע וכי הצילומים יחול ביולי 2019 במחוז קרסנודאר ובהרי אורל. הסרט ייצא לאקרנים ב-24 בדצמבר 2020 בהפצת חברת וולט דיסני - חבר המדינות.
הערות שוליים

↑  «Последний богатырь» набрал в прокате более 1 млрд руб.
↑  נתוני הכנסות מאתר KinoBusiness.com
↑  הכנסות הסרט // אתר ekinobilet.fond-kino.ru
↑  Названы самые ожидаемые российские фильмы 2017 года
↑  Последний богатырь, 2017
↑  «Последний богатырь» стал миллиардером. 5.11.2017
↑  Sputnik. ""Последний богатырь" стал самым кассовым российским фильмом". sputnik.by.
↑  В Москве вручили премию «Событие года» по версии THR // רי"א נובוסטי, 6 декабря 2017
| "הבוגאטיר האחרון" | "הבוגאטיר האחרון" | "הבוגאטיר האחרון" | "הבוגאטיר האחרון" |  |
| --- | --- | --- | --- | --- |
| הבוגאטיר האחרון | הבוגאטיר האחרון: שורש הרע | הבוגאטיר האחרון: שליח האופל |  |  |
| ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה | ‏דמיטרי דיאצ'נקו • מילה סיבאצקאיה • ויקטור חוריניאק • יקטרינה וילקובה • ילנה יאקובלבה |  |
ספין-אוף וסדרת טלוויזיה: ‏פיניסט: הבוגאטיר הראשון (2025) • הבוגאטיר האחרון: מורשת